钦定古今图书集成/理学汇编/学行典/第209卷 > 何时化
## 钦定古今图书集成/理学汇编/学行典/第209卷 > 何时化

按《诸暨县志》：“何时化，字成之，性至孝，读书通经史，娴
文艺。以父母年老，坚不就试，惟温凊为事。值母许氏
病笃，焚祷割股救愈，父母皆得享大年，人咸谓孝感
所致。二亲既没，庐于墓三年。里邻举于县，县令旌以
额。东阳许少薇制文述颂。三子起元、起凤、起麟，皆孝
友，时啧啧争羡，有乃父遗风。”